Onwankelbare Hoop (Afrikaans, Paperback)
Onwankelbare hoop bied praktiese leiding om jou moeilike omstandighede te oorkom, innerlike vrede terug te kry, vasberadenheid te bou en jou toekomsvrese met ’n oorwinnarsgees te trotseer.
Die samelewing vandag beskik oor meer kennis as ooit tevore en ons word nimmereindig vermaak. Ons het tegnologiese hulpmiddels waarvan ons ouers net kon droom. Tog, meer as ooit in die verlede, hunker ons na hoop. Ná 40 jaar in die bediening het Max Lucado geleer dat niks ’n mismoedige, desperate hart so opbeur soos God se beloftes nie. In ’n wêreld vol wanhoop, depressie, angs en onsekerheid, het ons nie nog kenners se opinies of raaiskote nodig nie; ons het besliste verklarings van ons magtige, liefdevolle God nodig.
Onwankelbare hoop ondersoek 12 van God se beloftes wat Lucado deur die jare gereeld gebruik het om homself en ander te bemoedig. Elke hoofstuk kyk na een betekenisvolle belofte en wys hoe dit jou sal help om jou uitdagings te bowe te kom, langdurige sekerheid te ervaar en wyse besluite te neem.
Waaraan is jou vertroue geanker – die omstandighede van jou lewe of aan God se beloftes? Vir elke probleem in die lewe antwoord God met ’n belofte. Ondersoek saam met Max Lucado hierdie onbreekbare beloftes in die Woord en leer hoe jy ook met onwankelbare hoop kan leef.
Jou Selfhelp Bybelgids (Afrikaans, Paperback)
"Ag, ek sal tog nooit verander nie." Dit is tyd om daardie negatiewe stemmetjie stilte maak met Jou selfhelp Bybelgids wat geluk, genesing en sukses binne jou bereik plaas. Die uiteenlopende en omvattende temas in hierdie boek is so gekies om jou te help om ou, slegte gewoontes af te leer en nuwe, goeie gewoontes aan te leer. Dit gee jou al die regte tools om die beste jy te word wat jy kan wees en dan 'n verskil in ander se lewens te maak. Want hoe beter toegerus jy is om jou eie issues te hanteer, hoe meer sal jy ook vir ander kan beteken. In hierdie maklik-om-te-gebruik selfhelpgids word 50 temas alfabeties gelys, van onderwerpe soos beheer en bekommernis tot vriendskap en waagmoed. Anders as soveel ander selfhelpboeke is hierdie gids geskoei op Bybelse beginsels wat jou vertel wat die Bybel oor 'n onderwerp se. Dit gee ook tonne praktiese raad, insiggewende feite en realistiese oplossing. Jou selfhelp Bybelgids is dit eerste tree op die pad na selfontdekking, persoonlike groei en vervulling.
10 Dinge Wat Ek Wens Jesus Nooit Gese Het Nie (Afrikaans, Paperback)
Johanna Brandt En Die Kritieke Jare in Die Transvaal 1899-1908 (Afrikaans, English, Paperback)
Rita van der Merwe
Daar bestaan min twyfel dat die mense wat die Anglo-Boereoorlog en die naoorlogse tydperk beleef het, veelbewoe maar ook avontuurlike jare meegemaak het. Aan die heldetydvak kan Johanna Brandt se naam gekoppel word. Sy was 'n merkwaardige vrou, besonder intelligent en met sterk leierseienskappe en buitengewone energie. Sy het haarself gesien as lid van die "aristokrasie van die volk". Gedurende die Anglo-Boereoorlog word sy betrek in die spioenasienetwerk van die Transvaalse geheime diens en haar woning word 'n skuilplek vir boerespioene. Vir 'n tyd lank is sy ook kampverpleegster in die Irene-konsentrasiekamp. Na die oorlog neem sy as predikantsvrou 'n leidende rol in die opheffing van die verarmde Boerevrouens en help bou aan die geestelike vorming van 'n nasionale bewussyn en die emansipasie van die vrou. In later jare geniet sy groot bekendheid as die skryfster van Het concentratie-kamp van Irene (1905), The Petticoat Commando (1913) en Die Kappie Kommando (1913). Hierdie studie handel in hoofsaak oor Johanna se wedervaringe in haar twintigerjare, alhoewel sy byna 88 jaar oud geword het.
Die Bybel - 1933 /1953-vertaling